Diari Oficial de la Generalitat Valenciana


Sumari del DOGV 2985, del 06-05-1997 (1997/7383)

ORDRE de 5 de maig de 1997, de la consellera de Benestar Social, per la qual es regula el preu públic que ha de cobrar la Conselleria de Benestar Social per la venda de la documentació tècnica relativa al concurs d'idees de la "Ciutat de la Justícia" de València.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/05/05/(1)/dof/vci/html**

### Dades del document

Número de DOGV
:   2985

Data del DOGV
:   06-05-1997

Secció del DOGV
:   DISPOSICIONS GENERALS

Número del document
:   1997/7383


Data del document
:   05-05-1997

Organisme emissor
:   Conselleria de Benestar Social

Tipus de document
:   Ordre

ORDRE de 5 de maig de 1997, de la consellera de Benestar Social, per la qual es regula el preu públic que ha de cobrar la Conselleria de Benestar Social per la venda de la documentació tècnica relativa al concurs d'idees de la "Ciutat de la Justícia" de València.   
El Decret 73/1991, de 13 maig, del Consell de la Generalitat Valenciana estableix el règim general que s'aplica als preus públics de la Generalitat Valenciana, i també el procediment de fixació i d'aprovació de les quantitats.  
D'altra banda, el Decret 227/1991, de 9 de desembre, i el Decret 159/1992, de 28 de setembre, del Consell de la Generalitat Valenciana, estableix la llista de béns, serveis i activitats que són susceptibles de ser retribuïts mitjançant preus públics, entre els quals es troba la venda de documentació tècnica de les diferents conselleries.  
La Sotssecretaria de Justícia de la Conselleria de Benestar Social ha tramitat la convocatòria d'un concurs d'idees per a la prestació de projectes que serveixen de base a la construcció de la futura "Ciutat de la Justícia" de València. Per això, l'esmentada Sotssecretaria, per facilitar la tasca dels participants ha elaborat una documentació tècnica que podrà ser adquirida pels participants en el concurs que d'aquesta manera ho demanen.  
És per això que es justifica el cobrament d'un preu públic per la venda, amb caràcter voluntari, de la documentació elaborada per la Comissió Tècnica constituïda per aquesta raó, en què es puguen basar, si cal, els participants en l'esmentat concurs d'idees per a redactar els projectes.  
En aquest sentit, aquest norma pretén abordar els aspectes substantius del corresponent preu públic i la fixació de la quantia, a fi de dotar de claredat i sistemàtica a la regulació, d'acord amb el que estableix el decret aprovat pel Govern Valencià en la sessió del dia 29 d'abril de 1997.  
Per tot l'esmentat, i segons el que estableix l'article 35.e) de la Llei 5/1983, de 30 de desembre, de Govern Valencià i l'article 3 del Decret 73/1991, del Consell de la Generalitat Valenciana, després d'elaborar la memòria economicofinancera que determina els costos del lliurament de béns remunerats amb el preu públic proposat, i segons l'informe favorable de la Direcció General de Tributs i Patrimoni de la Conselleria d'Economia, Hisenda i Administració Pública,  
ORDENE  
Article 1. Objecte  
Aquesta ordre té com a objecte regular el preu públic que ha de cobrar la Conselleria de Benestar Social per la venda de la documentació que fa referència l'article següent, amb ocasió de la participació en el concurs d'idees convocat per a la prestació de projectes per a la construcció de la "Ciutat de la Justícia" de València.  
Article 2. Pressupost de pagament  
1. El preu públic regulat en aquesta ordre s'exigirà per la venda, amb caràcter voluntari, de la documentació de caràcter tècnic elaborada per la Comissió Tècnica constituïda per aquesta ocasió, que tot seguit s'indica:  
1. Documentació gràfica   
1.1 Plànols  
1.2 Tríptics  
2. Reportatge fotogràfic  
3. Programes de necessitats actuals dels jutjats de València  
4. Compendi de les normes urbanístiques (Ajuntament, col·legi d'Arquitectes, Bombers, Direcció General d'Interior)  
5. Condicions bàsiques d'organització del projecte i obra  
5.1 Preparació de les necessitats del disseny de la "Ciutat de la Justícia"  
5.2 Estudi geotècnic del terreny  
2. La documentació al·ludida en l'apartat 1 es contindrà en lots, sense que puga admetre's, en cap cas, la venda de documents per separat.  
Article 3. Obligat al pagament  
Els participants en el concurs d'idees de la "Ciutat de la Justícia" de València que adquireixen la documentació al·ludida en l'article 2, estan obligat al pagament del preu públic objecte d'aquesta ordre.  
Article 4. Quantitat  
La quantitat del preu públic regulat en aquesta ordre és de 35.000 pessetes per cada lot de documents  
Article 5. Exigibilitat i pagament  
1. L'obligació del pagament del preu públic naixerà quan s'adquirisca la documentació que fa referència l'article 2 d'aquesta ordre, es farà efectiva en aquest moment. A l'efecte el termini per a la sol·licitud de la documentació serà des de l'entrada en vigor d'aquesta ordre i fins el 30 de juliol de 1997.  
2. Malgrat el que disposa el número 1 d'abans, en el supòsit que les sol·licituds de documentació siga per correu, telèfon o per qualsevol mitjà de comunicació, el preu s'exigirà de bestreta, per a la qual cosa s'exigirà acreditació del pagament abans del lliurament de la documentació  
DISPOSICIÓ FINAL  
Aquesta ordre vigirà el dia de la publicació en el Diari Oficial de la Generalitat Valenciana   
València, 5 de maig, de 1997  
La consellera de Benestar Social,  
MARCELA MIRÓ PÉREZ


Còpia Permalink ELI